
	Učna enota
	Spremljava – indikatorji in orodja (1. dan)

	Tajanje
	45 minut

	Učni izidi
	Po zaključeni aktivnosti bo udeleženec sposoben
· razumeti pomen spremljanja opredeljenih strategij za izboljšanje izkoriščanja potenciala žensk v svojem podjetju;
· prepoznati ustrezne kazalnike za spremljanje uspešnosti in učinkovitosti opredeljenih strategij ter izboljšav na določenih področjih ukrepanja;
· raziskati enostavna orodja za spremljanje uspešnosti strategij in aktivnosti;
· uporabljati preprosta orodja in metode za spremljanje uspešnosti in učinkovitosti, analizo odstopanj ter preverjanje doseganja kazalnikov.

	Vrsta aktivnosti
	Predavanje
Samostojno delo

	Gradiva
	Prezentacija v PowerPointu
Izroček: Preglednica KPI

	Dodatne zahteve
	Projektor in platno

	Opis aktivnosti

	V tej učni enoti se udeleženci seznanijo s pomenom spremljanja kot sestavnega dela izvajanja strategij na ravni podjetja ter z njegovo vlogo v ciklu P–D–C–A (načrtuj–izvedi–preveri–ukrepaj). Enota pojasnjuje, zakaj je spremljanje ključno za pravočasno zaznavanje odstopanj, prilagajanje ukrepov in doseganje strateških ciljev, ter kako preprečuje neučinkovito izvajanje ali neprijetna presenečenja ob zaključku strategije.
Udeleženci spoznajo ključne aktivnosti faze preveri, pregled najpogosteje uporabljenih metod in orodij za spremljanje (zlasti ključne kazalnike uspešnosti – KPI‑je) ter kriterije za njihovo smiselno izbiro. Poseben poudarek je namenjen praktični uporabi KPI‑jev za spremljanje ukrepov na področjih zaposlovanja žensk.
V praktičnem delu udeleženci izberejo in opredelijo ustrezne KPI‑je za svojo organizacijo, določijo ciljne vrednosti, časovni okvir spremljanja ter način poročanja. Za to uporabijo preglednico KPI. Enota se zaključi s prikazom, kako na podlagi zaznanih odstopanj oblikovati prilagoditvene ukrepe in s tem smiselno zaključiti cikel P–D–C–A.

	Navodila za izvajanje
	· Pomembno je, da se izbere (največ) 2–4 metode za spremljanje in prepoznavanje odstopanj, ki so za ciljno skupino smiselne in praktično izvedljive.
· Metode je treba udeležencem predstaviti postopno, korak za korakom, in jih jasno umestiti v fazo preveri znotraj cikla P–D–C–A.
· Po splošnem uvodu naj udeleženci metode prilagodijo potrebam spremljanja v svojem podjetju, in sicer v povezavi s ciljno skupino (ženske).
· Celotna strategija spremljanja vključno z izbranimi metodami, KPI‑ji, časovnim okvirom in odzivi na morebitna odstopanja naj bo zbrana in povzeta v preglednici KPI, ki jo udeleženci odnesejo s seboj kot praktično orodje za nadaljnjo uporabo in podporo pri izvajanju strategije.

